90 Službeni list Europske unije 03/Sv. 31 31999R2562 4.12.1999. SLUŽBENI LIST EUROPSKIH ZAJEDNICA L 310/11 UREDBA KOMISIJE (EZ) br. 2562/1999 od 3. prosinca 1999. o povezanosti odobrenja za određene dodatke hrani za životinje koji pripadaju funkcionalnoj skupini antibiotika u hrani za životinje s osobama odgovornim za njihovo stavljanje u promet (Tekst značajan za EGP) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (!), kako je zadnje izmije- njena Uredbom Komisije (EZ) br. 2439/1999 (?), a posebno njezin članak 9.h stavak 3. točku (b) i članak 9.i stavak 3. točku (b), budući da: (1) — Zbog opasnosti za zdravlje ljudi i životinja koje pred- stavlja promet u Zajednici nekvalitetnim primjercima zootehničkih dodataka hrani za životinje, Direktiva 70/524/EEZ, kako je izmijenjena Direktivom Vijeća 96/51/EZ (?), predviđa povezanost odobrenja za odre- đene funkcionalne skupine dodataka hrani za životinje s osobom odgovornom za njihovo stavljanje u promet. (2) = Posebno članak 9.h Direktive 70/524/EEZ predviđa zamjenu privremenih odobrenja za dodatke hrani za životinje uključene u Prilog I. nakon 31. prosinca 1987., a koji pripadaju funkcionalnoj skupini antibiotika i preneseni su u poglavlje II. Priloga B, odobrenjima povezanima s osobom odgovornom za njihovo stavljanje u promet za razdoblje od 10 godina. (3) = Posebno članak 9.i Direktive 70/524/EEZ predviđa zamjenu privremenih odobrenja za dodatke hrani za životinje uključene u Prilog II. prije 1. travnja 1998., a koji  pripadaju  funkcionalnoj  skupini  antibiotika i preneseni su u poglavlje IIl. Priloga B, privremenim odobrenjima povezanim s osobom koja je odgovorna za njihovo stavljanje u promet. (4) — Dodaci hrani za životinje navedeni u prilozima ovoj Uredbi bili su predmetom novih zahtjeva za odobrenje od strane osobe odgovorne za dokumentaciju na temelju koje su izdana prijašnja odobrenja ili od strane njezinih sljednika. Zahtjevima koji se odnose na te dodatke hrani za životinje bile su priložene potrebne monografije i tehničke specifikacije. (') SL L 270, 14.12.1970., str. 1. (*) SL L 297, 18.11.1999., str. 8. (*) SL L 235, 17.9.1996., str. 39. (5) — Povezivanje odobrenja s osobom odgovornom za stav- ljanje dodatka hrani za životinje u promet ima posve administrativnu osnovu i nema za posljedicu novo procjenjivanje dodataka hrani za životinje. lako se odobrenja izdana ovom Uredbom izdaju za određeno razdoblje, ona u svakom trenutku mogu biti povučena u skladu s člankom 9.m i člankom 11. Direktive 70/524/EEZ. Ona mogu biti povučena posebno u svjetlu sljedećeg: Znanstveni nadzorni odbor je izdao mišljenje o antimikrobnoj rezistentnosti 28. svibnja 1999.; ponovna procjena korištenja određenih antibiotika kao dodataka hrani za životinje trenutačno se provodi u skladu s člankom 9.g Direktive 70/524|/EEZ; Kraljevina Švedska zabranila je korištenje na svojem teritoriju svih antibiotika kao dodataka hrani za životinje na temelju članka 11. Direktive 70/524/EEZ. Nadalje, Komisija razmatra dostavljene podatke i opće pitanje udovoljava li korištenje antibiotika kao dodatka hrani za životinje uvjetima utvrđenim člankom 3.a Direktive 70/524/EEZ za odobrenje dodataka hrani za životinje. (6) — Mjere u ovoj Uredbi u skladu su s mišljenjem Stalnog odbora za hranu za životinje, DONIJELA JE OVU UREDBU: Članak 1. Privremena odobrenja za dodatke hrani za životinje navedene u Prilogu I. ovoj Uredbi zamjenjuju se odobrenjima koja se izdaju osobi odgovornoj za stavljanje dodatka hrani za životinje u promet, upisanoj u drugom stupcu Priloga 1. Članak 2. Privremena odobrenja za dodatke hrani za životinje navedene u Prilogu II. ovoj Uredbi zamjenjuju se privremenim odobrenjima koja se izdaju osobi odgovornoj za stavljanje dodatka hrani za životinje u promet, upisanoj u drugom stupcu Priloga II. Članak 3. Ova Uredba stupa na snagu sedmog dana od dana objave u Službenom listu Europskih zajednica.